ร้านดังในตำนานแห่งคลองเตย เดินทางมาง่ายจาก 5 แยก ณ ระนอง ด้วยรถใต้ดิน ใครจะเอารถส่วนตัวมานี่เลิกคิดครับ หาที่จอดยากถึงยากมาก ยิ่งตอนกลางวันวันธรรมดานี่ยิ่งยากเข้าไปใหญ่ แนะนำ Taxi ครับสะดวกสุดๆ
เมนูยอดฮิตนี่ก็ต้องหม้อไฟรวมเลยครับ แจ่มทุกอย่าง ทั้งเนื้อน่องลาย หัวใจ ตับ ม้าม ลิ้น ไส้ เอ็นแก้ว ลูกชิ้นเนื้อ ลูกชิ้นเอ็น (เสียดาย ไม่มีปอด) น้ำซุปรสเข้ม ไม่มีกลิ่นฉุนหรือสาปเลย กินกับข้าวสวยร้อน ๆ คลุกกระเทียมเจียวสุดยอดเลยครับ อ่อ กรณีรอคิวนาน หรือรออาหารนาน หน้าร้านยังมี ถั่วต้ม ขนุนแกะ ข้าวต้มมัดไซส์จิ๋ว และหมูสะเต๊ะ กินรอเป็นออร์เดิร์ฟได้ อร่อยดีเหมือนกัน